ตำบลหนองตีนนก

หนองตีนนก เป็นตำบลในอำเภอบ้านโพธิ์ จังหวัดฉะเชิงเทรา ปัจจุบันอยู่ในความดูแลของอยู่ในเขตองค์การบริหารส่วนตำบลหนองตีนนกตั้งแต่ พ.ศ. 2539 วันที่ 25 ธันวาคม พ.ศ. 2539 เป็นที่ตั้งของสถานีรถไฟดอนสีนนท์ ในเส้นทางรถไฟสายตะวันออก ซึ่งเป็นสถานีเดียวในเขตอำเภอ 

 ที่ตั้งและอาณาเขต 
ตำบลหนองตีนนกมีอาณาเขตติดต่อกับเขตการปกครองข้างเคียง ดังนี้ วันที่ 13 พฤษภาคม พ.ศ. 2541

 ทิศเหนือ ติดต่อกับตำบลหนองบัว
 ทิศตะวันออก ติดต่อกับตำบลสิบเอ็ดศอก
 ทิศใต้ ติดต่อกับตำบลท่าข้าม (อำเภอพนัสนิคม จังหวัดชลบุรี) และตำบลโคกขี้หนอน ตำบลเกาะลอย (อำเภอพานทอง จังหวัดชลบุรี)
 ทิศตะวันตก ติดต่อกับตำบลบางซ่อน ตำบลคลองบ้านโพธิ์ และตำบลบ้านโพธิ์
 ประวัติ 
หนองตีนนกเดิมเป็นตำบลของเมืองฉะเชิงเทรา มณฑลปราจีนบุรี วันที่ 19 มีนาคม พ.ศ. 2464 พื้นที่เดิมมีสภาพเป็นหนองบึงมากมาย ฤดูฝนมีท่วมขังเต็มหนองบึง ฤดูแล้งน้ำแห้ง บรรดานกกาลงมาหากุ้ง ปู ปลากิน เวลาที่ดินแห้งจะพบรอยเท้าเป็นจํานวนมากและประชาชนจะพากันมาตีนกในหนองบึง จึงเรียกว่า หนองตีนก และเปลี่ยนเป็น หนองตีนนกประวัติตำบลหนองตีนนก อำเภอบ้านโพธิ์ จังหวัดฉะเชิงเทรา - องค์การบริหารส่วนตำบลหนองตีนนก สืบค้นเมื่อวันที่ 8 พฤศจิกายน พ.ศ. 2567

พ.ศ. 2446 ทางจังหวัดฉะเชิงเทราได้แยกตำบลหนองตีนนกมาเป็นส่วนหนึ่งของอำเภอบ้านโพธิ์ วันที่ 6 มีนาคม พ.ศ. 2446 วันที่ 29 เมษายน พ.ศ. 2460 ก่อนที่ปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหนองตีนนกรวมเข้ากับตำบลบ้านโพธิ์เพื่อเป็นการประหยัดงบประมาณ ต่อมาปี พ.ศ. 2490 ได้แยกพื้นที่ 5 หมู่บ้าน ได้แก่ หมู่ 2 บ้านข้างวัดอินทาราม, หมู่ 5 บ้านตลาดหนองตีนนก, หมู่ 6 บ้านคู้เตาอิฐ, หมู่ 7 บ้านชวดล่างหัวไผ่ และหมู่ 8 บ้านโรงหลวง แยกตั้งเป็น ตำบลหนองตีนนก วันที่ 29 กรกฎาคม พ.ศ. 2490 ดังเดิม

 การแบ่งเขตการปกครอง 

 การปกครองส่วนภูมิภาค 
ตำบลหนองตีนนกแบ่งพื้นที่การปกครองออกเป็น 5 หมู่บ้าน ได้แก่
 หมู่ที่ 1 บ้านข้างวัดอินทาราม
 หมู่ที่ 2 บ้านคู้เตาอิฐ
 หมู่ที่ 3 บ้านโรงหลวง
 หมู่ที่ 4 บ้านชวดล่างหัวไผ่
 หมู่ที่ 5 บ้านตลาดหนองตีนนก

 อ้างอิง 

หนองตีนนก
หนองตีนนก
หมวดหมู่:อำเภอบ้านโพธิ์